Audun Myskja

Audun Myskja (født 9. januar 1953) er en norsk lege, forfatter og musiker.Han er fagveileder ved Nasjonalt kompetansesenter for kultur, helse og omsorg, en satsing forankret i Stortingsmelding 29 (2012-2013) – Morgendagens omsorg og i Omsorgsplan 2020 .. Han er også fagveileder for Musikkbasert miljøbehandling, et kurs- og utdanningsløp utviklet på oppdrag fra Helsedirektoratet og inngår i Kompetanseløft 2020.
Myskja fullførte sin medisinutdannelse i Trondheim i 1981. Han har arbeidet som spesialist i allmennmedisin, overlege og førsteamanuensis. Senere har han tatt doktorgrad innen bruk av musikkterapi i behandling av demente, og har siden 2002 jobbet med pasienter som har Parkinsons sykdom. Han ble i 1998 tildelt Soria Moria-prisen for helseopplysningsprosjektet «Den musiske medisin». Han har også mottatt Den norske legeforenings kvalitetspris for sine prosjekter med musikkterapi innen eldreomsorgen.I 1999 etablerte Myskja Senter for Livshjelp sammen med sin ektefelle Reidun Myskja som er homeopat, akupunktør, soneterapeut og naturmedisiner. Senteret tilbyr både skolemedisin og alternativ behandling, herunder Bachs blomstermedisin, tomatis-metoden og soneterapi. Samme år ble ekteparet introdusert for planten aloe vera og nettverksselskapet Forever Living av britiske Alasdair Barcroft. Myskja og Barcroft har senere skrevet bok sammen om aloe vera, og har anbefalt pasienter aloe vera til innvortes og utvortes bruk.Myskja har i mange år kjempet for aksept av alternative behandlingsformer, særlig gjelder dette østlig tradisjonell medisin. I januar 2010 mottok han Brobyggerprisen 2009 av foreningen Fritt Helsevalg for sin «kunnskap og erfaringer fra konvensjonell medisin og komplementær/alternativ behandling (KAM)».


== Bibliografi ==
Blomstermedisin til vekst og helbredelse innbundet, Noras ark, 1983, ISBN 8274135466
Den musiske medisin - lyd og musikk som terapi, Cappelen, 2003, ISBN 8202231531
Med Vinnes, Bjarte: Kampen om håpet, Fagbokforlaget, 2003, ISBN 9788276747911
Blomstermedisin fra hele verden, Noras ark, 2003, ISBN 9788279790242
Med Barcroft, Alasdair: Aloe Vera - Nature's Silent Healer, BAAM, 2003, ISBN 9780954507107
Aloe vera - naturens skattkammer, Noras ark, 2005, ISBN 9788279790099
Blåbær, Noras ark, 2006, ISBN 9788279790341
Den siste song, Fagbokforlaget, 2006, ISBN 9788276749519
Blomstermedisin, Noras ark, 2007, ISBN 9788279790532
På vei mot en integrert medisin, Fagbokforlaget, 2008, ISBN 9788245002409
Med Rognvik, Eva: Psykiske lidelser og kosthold, Stiftelsen psykiatrisk opplysning, 2009, ISBN 9788277862309
Finn din indre kraft, Stenersens forlag, 2009, ISBN 9788272014703
Selvhelbredelse, Noras ark, 2009, ISBN 9788279790594
Sannheten om mat Stenersens forlag, 2012, ISBN 9788272015403
Kunsten å dø, Stenersens forlag, 2012, ISBN 9788272015434
Hjertet mitt har ikke demens, Cappelen Damm, 2013, ISBN 9788202430955
Helbred deg selv Stenersens forlag, 2014, ISBN 9788272015564
Jeg skulle ha sagt jeg elsker deg, Cappelen Damm, 2015, ISBN 9788202485344
Ungdomskilden, J.M. Stenersens forlag, 2017, ISBN 9788272016493


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata